《浣溪沙 都下思家》
明代·陆深

绿送蛟冰出御沟。黄回鹅柳覆朱楼。一场春睡替春愁。

踪迹似鸿浑未定，岁华如水只东流。家住青山碧海头。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。